google/wiki40b huggingface dataset:
AT&T Byron Nelson

HP Byron Nelson Championship er en golfturnering på PGA-touren som arrangeres hvert år i mai på TPC Four Seasons Resort i Dallas-forstaden Irving i Texas.
Turneringen startet i 1944 under navnet Texas Victory Open, med Byron Nelson som den første vinneren. I mange år var turneringen kjent som Dallas Open, men i 1968 ble den omdøpt til Byron Nelson Golf Classic. Siden har forskjellige tittelsponsorer gitt sitt navn til turneringen, men alltid i kombinasjon med Nelsons navn. Den er fortsatt det eneste arrangementet på PGA-touren som er oppkalt etter en profesjonell golfspiller.
Siden 1986 har turneringen blitt spilt på to forskjellige baner på TPC Four Seasons Resort; Tournament Players Course og Cottonwood Valley Course. Tidligere ble kun Tournament Players-banen benyttet, men fordi mesterskapet holdes i mai (midt i stormsesongen i Nord-Texas) ble det noen ganger ødelagt av dårlig vær, med forsinkelser og avkortede runder. Det ble derfor besluttet å ta i bruk Cottonwood Valley-banen for å korte ned på tiden som trengtes for å fullføre de to første rundene. De første to rundene spilles på begge banene (hver deltager spiller en runde på hver bane), og etter cutten brukes kun Tournament Players-banen for de siste to rundene.
Brungrått høstfly

Utseende

Et middelsstort (vingespenn 31 – 36 mm), kraftig bygd, grått nattfly. Hodet og kroppen er kledt med lyst brungrå hår. Arten kjennes lettest på den nesten rette, rødbrune stripen som går langs forvingens ytterkant. Forvingen er ganske tilspisset, brungrå, langs ytterkanten med en brunrød stripe som er rett bortsett fra en knekk nær framkanten. Nyre- og ringmerkene er tydelige, lyskantede. Den bakerste tredjedelen av nyremerket er svart. Eller har forvingen spredte, små, mørke flekker. Bakvingen er grå, lysere ytterst.

Levevis

Brungrått høstfly kan påtreffes på steder der det vokser løvtrær og kratt, helst der det er litt fuktig. Larvene lever på viere og selje (Salix spp.) og or (Alnus spp.), av og til også på andre løvtrær. De overvintrer som egg, klekkes tidlig på våren og spiser den første tiden på blomster (gåsunger) eller rakler. Etter hvert går de over til å leve av sammenspunne blader. De voksne sommerfuglene flyr om natten fra slutten av august til begynnelsen av oktober, og kommer ofte til lys.

Utbredelse

Arten forekommer i Marokko, i det meste av Europa, i Midtøsten og i Sentral-Asia øst til Altajfjellene. I Norge er den vanlig nord til Mjøsa og Sognefjorden.
Dhenkanal (distrikt)

Demografi

Ved folketellingen i 2011 var det 1 192 948 innbyggere i distriktet, mot 1 066 878 i 2001. Den urbane befolkningen utgjør 9,83 % av befolkningen.
Barn i alderen 0 til 6 år utgjorde 11,12 % i 2011 mot 13,67 % i 2001. Antallet jenter i den alderen per tusen gutter er 870 i 2011 mot 925 i 2001.
The Wrestler

Priser og nominasjoner

Filmen ble tildelt Gulløven under filmfestivalen i Venezia i 2008. Mickey Rourke ble nominert til Oscar, og vant en Golden Globe for beste mannlige hovedrolle, mens Marisa Tomei ble nominert til Oscar og Golden Globe for beste kvinnelige birolle. Bruce Springsteen, som skrev tittelsangen (The Wrestler) til filmen, vant en Golden Globe for beste originale filmsang.
Gram-negativ bakterie

Gram-negativ er en klasse bakterier som kjennetegnes ved at de, i motsetning til gram-positive bakterier, ikke lar seg farge blå ved gramfarging. De farges i stedet røde eller rosa.
Langkawi

Langkawi er en øygruppe på 99 øyer i Andamanhavet, rundt 30 km utenfor det malaysiske fastland. Øyene utgjør en del av Malaysias delstat Kedah, men ligger også nær kysten til Thailand. Den største av øyene er Pulau Langkawi ("pulau" betyr "øy") med en befolkning på rundt 45 000 innbyggere. Den eneste andre bebodde øya er Pulau Tuba.
Langkawi med sine sandstrender er blitt utviklet som en av Malaysias fremste turistdestinasjoner siden 1987. Hovedøya har egen flyplass, med direkte charterfly fra Europa og Japan i høysesongen. 
Den 26. desember 2004 ble øyene rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.
Christiern Pedersen

Liv og virke

Han ble kannik i Lund og oppholdt seg i flere år i Paris, hvor han utarbeidet en latinsk ordbok med dansk oversettelse. Peder Laales ordspråk gjengav han også på latin og dansk. I tillegg utgav han en prekensamling kjent under navnet Jærtegnspostillen og en salmebok, kjent som Malmøsalmeboken (1533). 
Hans første større verk var utgivelsen av Saxos danmarkskrønike Gesta Danorum (Paris 1514), basert på et hittil ukjent håndskrift. 
Han var Christian IIs mann og fulgte kongen under hans flukt til Nederlandene. Her sluttet han seg til den lutherske reformasjonsbevegelsen og fikk et kritisk syn på sine tidligere katolske publikasjoner. 
Han bodde senere i Malmö og i København, og han fikk i oppgave å oversette Bibelen til dansk. Arbeidet ble fullført i 1543 og utgitt i 1550. Christiern Pedersens betydning ligger ikke så mye i hans selvstendige forfatterskap, men mer i den innflytelsen som språket og fremstillingsevnen har hatt for det danske skriftspråkets utvikling. Hans ortografi ble en rettesnor for en senere tids skribenter og trykkere.
Han døde i 1554 etter 10 års opphold i Helsinge. Minnemuren i Gadekærsanlægget i Helsinge ble reist i 1956 til Christiern Pedersens minne.
VM i fotball for klubblag 2012

VM i fotball for klubblag 2012 var den niende utgaven av FIFAs VM i fotball for klubblag. Det ble arrangert fra 6. til 16. desember 2012 i Toyota og Yokohama i Japan. Corinthians fra Brasil ble verdensmester, etter å ha slått engelske Chelsea 1–0 i finalen. Monterrey fra Mexico kom på tredjeplass.
Det deltok sju lag i turneringa; vinnerne av de seks kontinentale konføderasjonsmesterskapa i tillegg til vinneren av japanske J-League, som deltok som representant for vertsnasjonen.
Mållinjeteknologi ble godkjent av IFAB 5. juli 2012, og ble benytta for første gang i et internasjonalt mesterskap i denne turneringa.
Fjuk Sportsklubb

Fjuk Sportsklubb (stiftet 6. juli 1933) er et tidligere idrettslag fra Blaker i Sørum kommune. Fjuk Sportsklubb ble slått sammen med Blaker Idrettslag i 1951.

Idretter

Idrettene som ble drevet i Fjuk Sportsklubb var fotball, friidrett, håndball, langrenn, skihopp og skøyter.

Fjuk stadion

Fjuk stadion ble anlagt i 1933–1935 og var i bruk helt frem til 1963. Banen ble brukt til skøyteløp vinterstid (fra 1950–1955) og fotball sommerstid. Den første fotballkampen på Fjuk stadion ble spilt 1. september 1935 mellom Fjuk Sportsklubb og Finstadbru B.

Fjukbakken

Fjuk Sportsklubb hadde også egen hoppbakke hvor det fra 1930-tallet til 1950-tallet ble arrangert både kretsrenn og distriktrenn.
Nasjonalt senter for flerkulturell opplæring

Nasjonalt senter for flerkulturell opplæring (NAFO) er ressurssenter for opplæringen av språklige minoriteter og for flerkulturell opplæring i barnehage og grunnopplæring. I faglige spørsmål forholder senteret seg til Utdanningsdirektoratet, som gir årlige oppdragsbrev, følger opp virksomheten og godkjenner årsplaner, budsjett og økonomi. I administrative spørsmål forholder senteret seg til Oslomet – storbyuniversitetet.
Senteret hat 16 medarbeidere
NAFO ble etablert i 2004 som en videreføring av SEFS – Senter for kompetanseutvikling i den flerkulturelle skolen som ble opprettet av Kunnskapsdepartementet i 2000.
Tôg EP

Tôg EP er en EP med Tôg, utgitt den 6. mai 2011.
Bembidion coeruleum

Utbredelse

Bembidion coeruleum finnes helt sør i Europa og i Nord-Afrika, i Tunisia og Marokko. Den er ikke registrert fra Norge.

Utseende

Bembidion coeruleum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion coeruleum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Gori kjernekraftverk

Gori kjernekraftverk er et kjernekraftverk som produserer elektrisk kraft i Sør-Korea. Det ligger på sørøstkysten av landet ved millionbyen Busan, og ble bygget og klargjort for idriftsetting i perioden 1968 og satt igang drift i 1978. Installert maksimal effekt er 3 288 MW. Årsproduksjonen av elektrisk kraft er betydelig, oig det er fire reaktorer ved anlegget. Det finnes planer om å utvide verket med ytterligere to reaktorer.
Korn Ferry-touren

Korn Ferry-touren (tidligere Web.com-touren og Nationwide-touren) er en golftour arrangert av organisasjonen PGA TOUR. Den ligger på nivå under PGA-touren og omfatter profesjonelle herregolfere som ikke har kvalifisert seg til PGA-touren eller som har mistet plassen på PGA-touren fordi de ikke har tjent nok penger.
Touren har tidligere hatt navn som Hogan-touren (til minne om golflegenden Ben Hogan), Nike-touren og Buy.com-touren (de to siste som resultat av salg av navnerettighetene). Det forrige navnet Nationwide-touren kom fra salget av navnerettighetene til forsikringsselskapet Nationwide Mutual Insurance Company. I juni 2012 overtok internettleverandøren Web.com som hovedsponsor for touren, og i juni 2019 overtok Korn Ferry som ny hovedsponsor.
Australian Open 1980

Australian Open 1980
Storbånd

Storbånd er betegnelsen på den øverste og fornemste grad i ordener, særlig i slike som har fem trinn, men også i en del andre. Betegnelsen har sitt opphav i ordensbåndet innehavere bærer skrått over brystet. Graden storbånd tilsvarer storkors i andre ordener. Den benyttes også der en ønsker å unngå den religiøst pregede betegnelsen kors. Storbånd benyttes for øverste grad i den jordanske Gjenfødelsesordenen og i thailandske ordener som Chula Chom Klao-ordenen, Den hvite elefants orden og Thailands krones orden.
I oversettelser benyttes betegnelsen storkors likevel enkelte ganger også om øverste grad i ordener som benytter annen terminologi, da for å indikere likeverdighet med hensyn til rang.
Vesterbygd

Vesterbygd (norrønt Vestribygð) er ett av to hovedområder for norrøn bosetting på Grønland etter år 985.
Området dekker det meste av nåværende Nuuk kommune. Det er funnet rester etter nesten 95 gårdsbruk. På det meste kan bosettingen ha omfattet 1 000 innbyggere totalt. Den største gården i Vesterbygd var Sandnes.
Det er få skriftlige referanser til Vesterbygd. Bosettingen er sist beskrevet en gang mellom 1341 og 1360, da reisende Ivar Bardarson, på oppdrag av biskopen i Bergen, fra Austerbygd bare fant forlatte gårder.
Charlotte Hornets

1985–1988: Hornets opphav

I 1985 bestod NBA av 23 lag, og det var planlagt ekspansjon til fire lag innen 1988-1989 sesongen. George Shinn, en entreprenør fra Kannapolis, North Carolina, ønsket å bringe et NBA-lag til Charlotte. Han satt sammen en gruppe av fremtredende lokale forretningsmenn til å lokke NBA med den potensielle franchisen. Charlotte hadde lenge vært en sentrum for college basketball. Charlotte var også en av de raskest voksende byene i USA, og var tidligere en av de tre-i-statlige regionale hjem til den amerikanske Basketball foreningens Carolina Cougars, 1969 til 1974.
Noen kritikere tviholdte at Charlotte kunne støtte et NBA-lag; en Sacramento Bee journalists spøkte: "Den eneste franschisen Charlotte kommer til å få er den med gyldne buer(McDonalds)". Derimot hadde Shinn ett ess i ermet; Charlotte Coliseum, en ny teknologisk arena under bygging som ville ha plass til nesten 24 000 tilskuere - den største basketball arena noensinne til å være hjemmebane for et NBA-lag. 5 April, 1987, annonserte NBA kommissær David Stern at Charlotte hadde blitt gitt den 24 NBA franschisen, og ville ha et spilleklart lag i 1988. Andre franschiser ble gitt til Miami, Minneapolis-Saint Paul og Orlando. 
Originalt skulle den nye basketball franschisen hete "Charlotte Spirit" men en navnekonkurranse bestemte navnet og Hornets vant fram. Navnet kommer fra byens harde motstand til Britisk okkupasjon under den Amerikanske Revolusjon, den britiske kommandanten, Lord Cornwallis refererte til Charlotte  "et veritabelt vepsebol(Hornet's nest) av opprør".
Sentrum Øst (Bodø)

Sentrum Øst er et strøk og en betegnelse på de østlige sentrumskvartalene i Bodø. Betegnelsen regnes vanligvis til området øst for torget. Ellers er torget og Glasshuset selve bykjernen, mens det finnes et Sentrum Sør rett sør for dette, og det finnes et Sentrum Vest. Sentrum Øst består hovedsakelig av bygårder fra rett etter andre verdenskrig, og består av små og mellomstore forretninger.
NM i bandy for damer 2012

Det 29. Norgesmesterskapet i bandy for damer ble vunnet av samarbeidslaget Nordre Sande/Drammen etter finaleseier 6-3 over Stabæk. Nordre Sande/Drammen vant også seriespillet. Stabæks Ebba Nordahl ble kåret til årets spiller.

Semifinaler

2. mars, Stabekkbanen

Stabæk – Ready 6-4
6. mars, Høvikbanen

Høvik – Nordre Sande/Drammen 2-3
HTC Smart

HTC Smart er en mobiltelefon fra HTC, som bruker operativsystemet Brew. Den ble lansert i januar 2010. Brew brukes også på bl.a. Nokia 6255, Sony Ericsson W580 og LG Shine. Navnet til tross, HTC Smart kan ikke oppfattes som en smarttelefon, blant annet fordi det ikke går an å laste ned applikasjoner.
Den har trykkfølsom (resistiv) berøringsskjerm på 2,8 tommer. Menysystemet er HTCs brukergrensesnitt Sense, og kameraet er på 3 megapiksler.
Trollz

Trollz er en amerikansk animert tv-serie av Andy Heyward som gikk på Cookie Jar TV fra 2005 til 2006. Serien handler om de fem bestevenninnene Onyx Von Trollenberg, Safir Trollzawa, Ruby Trollman, Topaz Trollhopper og Amethyst Van Der Troll som bor i den magiske Trollzopolis-verdenen.
Tatt av kvinnen (film)

Handling

Tatt av kvinnen handler om en mann som møter den kompliserte kjærligheten og den enda mer kompliserte kvinneligheten. Mannen blir invadert, forført og erobret, og skjønner etterhvert at han har fått seg kjæreste. Han finner ingen annen god forklaring på hvorfor han plutselig oppdager at det bor en pratsom dame i leiligheten hans. Hun raser gjennom tilværelsen hans med stor entusiasme, og ommøblerer den etter sin egen smak. Mannen løper fortvilt bak og forsøker å få et ord med i laget. Han er fortsatt usikker på om han egentlig skjønner seg på kjærligheten og kvinner, og bestemmer seg snart for å forsøke å forstå dem begge. Han innser at dersom forholdet skal ha plass til ham også, må han sloss for alt. Men det er ikke bare enkelt når man aldri kommer til orde.

Priser og nominasjoner

Tatt av kvinnen mottok «Gledessprederen» under Den norske filmfestivalen i Haugesund, samt at den ble tatt ut til filmfestivalen i Toronto.
Filmen ble utvalgt til å være det norske bidraget i konkurransen om Oscar for beste fremmedspråklige film i 2008, men ble ikke nominert.
Procoilodes

Utseende

En liten (4,7 millimeter), blank, mørkbrun bille. Kroppsformen var avlangt oval og hvelvet. Arten hadde ti-leddet antenne. pronotum var mye bredere enn langt, med rundede sider, tydelig avsatte sidekanter. Dekkvingene var litt pæreformede, uten påfallende punktstriper eller hår.

Utbredelse

Artene er beskrevet fra rav fra Den dominikanske republikk. Dette stammer fra Miocen-tiden og er ca. 14-20 millioner år gammelt.
Nesespray

Nesespray eller nasalspray er en fellesbetegnelse for ulike lettflytende substanser som sprutes (sprayes) inn i nesen, enten som et løsemiddel for mucus (snørr, tett nese), tette bihuler, antihistaminer eller som smertestillende middel mot spesielt kraftig primærhodepine. Sprayflasken er gjerne ganske liten og utrustet med en enkel mekanisk pumpemekanisme som leverer en tilmålt dose når den presses inn. Dysen er ofte laget slik at den finfordeler vesken som ørsmå dråper i nesen.
De aller fleste nesesprayer mot mucus består av lettflytende reseptfrie legemidler som skal brukes i et begrenset tidsrom, men det finnes også ufarlige saltvannsløsninger som kan brukes til å løse opp enkle tilfeller av mucus. Saltvann har ingen tidsbegrensning på bruken, men er ikke like effektiv. Reseptbelagt nesespray skal brukes slik legen foreskriver den.
Mot enkelte typer spesielt kraftig hodepine, som noen tilfeller av migrene og enkelte typer trigeminal-autonome hodepiner, kan triptaner tilføres som smertestillende nesespray. Dette gjelder blant annet sumatriptan og zolmitriptan, som begge er reseptbelagte.
Hengshan (Hengyang)

Hengshan (kinesisk: 衡山县; pinyin: Héngshān Xiàn) er et fylke i provinsen Hunan i Folkerepublikken Kina. Det ligger i byprefekturet Hengyang.
Folkemengden var på 402 683 innbyggere i 1999.

Jernbane

Beijing-Hongkong høyhastighetsjernbane har stoppested her.

Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Mackenzie Rosman

Biografi

Mack ble født i Charleston i Sør-Carolina og har cherokeske aner. I 1996 ble hun valgt til å spille Ruthie Camden. Utenom hennes rolle i Den syvende himmel, har hun medvirket i filmen Gideon sammen med Christopher Lambert, Charlton Heston og Shelley Winters.
Hun har også vært med i flere tv-reklamer siden hun var fire år gammel. Hun spilte også JonBenét Ramsey i Getting Away with Murder: The JonBenét Ramsey Mystery. Mackenzies foreldre er skilte, og hun bor sammen med sin mor, stefar, lillebror Chandler (født 1993) og eldre stesøster Katelyn Salmont (født 1986, død 25. desember 2008). Hun støtter aktivt the Cystic Fibrosis Foundation.
Mackenzies interesserer seg for hester. Hun og familien bor på en ranch utenfor Los Angeles, der de har hester, geiter, høns, hunder og katter. Hun har hesten Evelyn Harmony som ble født i 2002, den står på Laurel Highland.
The Amazing Race

USA

Programmet hadde premiere i USA i 2001. Programleder for den amerikanske originalversjonen av programmet er Phil Keoghan. The Amazing Race har blitt tildelt totalt 12 Emmy-priser, og har blitt nominert totalt 47 ganger.
I løpet av sesongene har konkurransen lagt til ulike elementer for å gjøre konkurransen mer spennende og variert. I sesong 10 introduserte de en tvist de kalte for "Intersection" ("Veikryss" på norsk). Dette innebar at to lag måtte samarbeide om oppgaver fram til ledetråden sa at dette ikke lenger var gjeldende. Oppgavene som veikrysset baserte seg på var vanlige raceoppgaver, hvilket inkluderer veisperringer og veivalg, vel som en snarvei. Siste gang dette elementet ble sett i den amerikanske utgaven var i sesong 16. I den syttende sesongen introduserte de "The Express Pass", en mektig pris som blir utdelt til laget som vinner en bestemt etappe, som regel den første etappen. Denne prisen kan de beuke til å hoppe over en valgfri oppgave (inkluderer ikke snarveier) fram til en bestemt etappe. Siden sesong 22, har det blitt delt ut to ekspresspass, der ett måtte gis til et annet lag før slutten av den femte etappen. Straffen "Hazard" ble introdusert i sesong 19. Den gikk ut på at det laget som fullførte første utfordring sist, måtte gjøre en ekstra oppgave før de kunne sjekke inn på pitstoppet. Sesong 25 introduserte en ny pris for å vinne første etappe. Dette gikk under navnet "Save" (Redning på norsk) og ga laget som mottok prisen en makt som gjorde at om de skulle komme sist på en eliminasjonsetappe, ville de ikke blitt eliminert. Da dette ikke skjedde i sesongen er det ukjent hvorvidt de ville fått med seg en fartshump inn på den neste etappen. Denne sesongen hadde også for første gang en åpen start, hvilket betyr at fans fikk komme å se lagene starte ut på første etappe. Starten var på Times Square i New York. Det var også en åpen start på den kommende 27. sesongen som startet på Venice Beach i Los Angeles.

Norge

TV 2 produserte og sendte i 2012 første sesong av en norsk versjon av realityprogrammet kalt The Amazing Race Norge. Første episode hadde 435 000 seere. VG Netts anmelder skrev at «Det er definitivt verdt å følge med på «Amazing race Norge». Bare husk å puste.», og ga første program terningkast fem.
MS «Stena Carisma»

«Stena Carisma» er en hurtigbåt i eie av Stena Line som trafikkerte ruten Göteborg–Frederikshavn fra 1. april til 1. oktober. I 2013 ble skipet satt i opplag grunnet store drivstoffkostnader. «Stena Jutlandica» og «Stena Danica» ble en kort tid brukt på Göteborg–Fredrikshavn-ruten når «Stena Carisma» lå i opplag.
Stena Line Carisma - Express brukes nå igjen som høyhastighetsferge på ruten Gøteborg - Frederikshavn.
Skipet ble bygd i 1997 i Kristiansand som et av de siste i Stena HSS (High Speed Sea-service). Den er mindre enn den første serien HSS bestående av «Stena Voyager» og «Stena Explorer». Den opererte som en relativt rask passasjerkatamaran med en fart opp til 40 knop, med en bredde på 30 meter (2 meter bredere enn «Stena Saga») og en lengde på 88 meter.
Europaparlamentsvalget i Tsjekkia 2009

Europaparlamentsvalget i Tsjekkia 2009 ble avholdt fredag og lørdag 5.-6. juni 2009. Det ble valgt 22 mandater til Europaparlamentet.
Linktrener

Linktrener ble utviklet midt på 1930-tallet for å dekke et behov for en sikker måte å trene nye piloter i å fly «etter instrumentene», dvs. å fly etter det som kalles IFR-regler. Det ble utviklet av den tidligere orgelbygger Edwin Albert Link som brukte sine kunnskaper om pumper, ventiler og belger til konstruere en flysimulator som reagerte på flygerens bruk av linktrenerens kontrollorganer. Den består av en liten svingbar kabin utstyrt som en vanlig cockpit i et mindre fly, er montert på et universalledd som i alle sine bevegelse nøyaktig følger spak, pedaler og håndtak. Instrumentene reagerer fullstendig som i et fly, slik at eleven får anledning til å utføre alle de manøvrer som behøves under vanlig flyging.
Instruktøren sitter utenfor med et kartbord foran seg og kan følge den ruten et virkelig fly ville ha fulgt. Gjennom telefon kan han korrigere eleven og illudere forhold som kan påvirke flyets kurs, f.eks sette inn «kunstige vindkast», sterk oppdrift ol.
Javanese

Opprinnelse

Javaneseren er hverken fra Java eller Indonesia. Genetisk er de orientalere i langhåret versjon. Det var Helen Smith fra oppdrettet MerryMews Cattery som ga rasen navnet i 1950. Det er uvisst om hun faktisk har vært i Indonesia. Rasenavnet kommer av tradisjonen ved å oppkalle orientale katteraser etter land og øyer i Sørøst-Asia.